Wallace Beery

Wallace Fitzgerald Beery (født 1. april 1885 i Clay County i Missouri, død 15. april 1949 i Beverly Hills i California) var en amerikansk skuespiller. Han vant Oscar for beste mannlige hovedrolle for rollen som Andy «Champ» Purcell i filmen The Champ (1931).

Liv og virke

Bakgrunn 
Wallave Beery var yngre bror av skuespillerne William Beery og Noah Beery sr., som hadde lange karrièrer i filmindustrien, og han var onkel til skuespiller Noah Beery jr., hvis skuespillerkarrière varte i syv tiår. Ifølge US Census Records, ble alle tre Beery-brødrene født av de samme foreldrene, noe som gjør dem til brødre og ikke halvbrødre som mange biografier om dem har hevdet. 

Beery rømte hjemmefra og sluttet seg til Ringling Brothers Circus i en alder av 16 år som assisterende trener for elefantene. Han forlot sirkuset to år senere, etter å ha blitt klort av en leopard.

Skuespiller 
Beery fant arbeid i New York City som baryton ved en opera, og han opptrådte på Broadway. I 1913 flyttet han til Chicago for å jobbe for Essanay Studios. Beery spilte i flere komedier med Marie Dressler og Marjorie Main, men hans karrière begynte å avta i hans siste år. 

Beerys første kone var skuespiller Gloria Swanson og de giftet seg i 1916, de utførte flere produksjoner sammen. Ifølge Swansons selvbiografi skal Beery ha lurt henne til å svelge et abort-fremkallende middel da hun ble gravid, og det gjorde at hun mistet barnet sitt. De skilte seg i 1919. Beerys andre kone var Rita Gilman, men også dette ekteskapet endte i skilsmisse. 

Beery døde i sitt eget hjem i Beverly Hills i California av et hjerteinfarkt i 1949. Han ble begravet på Forest Lawn Memorial Park i Glendale i California. Beery ble tildelt en stjerne på Hollywood Walk of Fame, ved 7001 Hollywood Blvd, for hans mange bidrag til filmindustrien.

Filmografi 
 1935 - Det gule hav som Jamesy McArdle
 1933 - Middag kl. 8 som Dan Packard
 1932 - Grand Hotel som Preysing
 1931 - The Secret Six som Louis «Louie» Scorpio
 1932 - To kvinners datter som Bill
 1927 - Luftens spioner som Wally.
 1925 - I kjærlighetens navn som Glavis
 1925 - Fremmede guder som Pharis
 1921 - De fire Ryttere som av Richthose
 1921 - The Golden Snare som Bram Johnson
 1920 - The Virgin of Stamboul som Ahmed Hamid
 1920 - The Round-Up som Buck McKee
 1920 - The Mollycoddle som Henry von Holkar
 1920 - The Rookie’s Return som François Dupont
 1920 - Den siste mohikaner som Magua
 1920 - 813 som Major Parbury.
 1919 - Behind the Door som en ubåt-kaptein
 1919 - The Love Burglar som Taylor
 1919 - Soldiers of Fortune som Mendoza
 1919 - The Unpardonable Sin som oberst Klemm
 1919 - Victory som August Schomberg
 1919 - The Life Line som Bos.
 1918 - Johanna Enlists som oberst Fanner
 1917 - Patria som Pancho Villa
 1917 - Den falske arving som Henry Black
 1916 - A Dash of Courage som en politi-sjef.
 1915 - Sweedie Goes to College som Sweedie
 1915 - The Broken Pledge som Percy
 1915 - The Slim Princess som Popova
 1914 - The Fable of the Busy Business Boy and the Droppers-In
 1914 - Sweedie Learns to Swim som Sweedie.
 1913 - His Athletic Wife som Mr. Strong

Referanser

Eksterne lenker 
 
 
 

Skuespillere fra USA
Stumfilmskuespillere
Oscar-vinnere (hovedrolle)
Hollywood Walk of Fame
Personer fra Kansas City i Missouri